Rinus Gerritsen

Rinus Gerritsen, rodným menom Marinus Gerritsen, (* 9. august 1946, Haag, Holandsko) je holandský basgitarista, najviac známy ako člen skupiny Golden Earring. Tú v roku 1961 spolu s gitaristom a spevákom Georgom Kooymansom založil. V roku 1979 vydal spoločný album so spevákom Michel van Dijkom nazvaný Gerritsen en Van Dijk. Taktiež pôsobil ako hudobný producent. Produkoval napríklad album speváka Hermana Brooda nazvaný Modern Times Revive (1981) alebo nahrávky skupiny Urban Heroes. Medzi jeho obdivovateľov patril napríklad Angličan Steve Harris, vedúca osobnosť kapely Iron Maiden, ktorý ho označil za dôležitý vzor.

Zdroj

Kategória:Holandskí hudobní producenti
Kategória:Holandskí rockoví basgitaristi
Kategória:Osobnosti z Haagu